Maitsev kingiidee – punase sibula moos
#000000
Kohe-kohe on ilmumas Oma Maitse jõulunumber. Pärast pisikest hingetõmbeaega veetsin kohe mitu päeva vaaritades ja pildistades söödavat kraami jõuluvana kingikotti. Retseptid tulevad Oma Maitse innukalt lugejalt Inglismaalt. Peibutuseks aga sibulamoos, mille retsepti leiab Oma Maitsest.
#000001
Tuleb tunnistada, et üks pisike purk on mul juba pintslisse pistetud. Jagus nii pardifileega salatisse kui veini ja juustu kõrvale. Seekordse moosilaari retsepti ma enne ajakirja ilmumist ei avalda, kuid varem olen alati kasutanud seda retsepti. Mõlemad on oivalised!
#000002
Sobib nii liharoogade kui juustude lisandiks. Punased sibulad annavad ilusa värvi, kuid sobivad ka teised. Sellest kogusest saab u 2-3 dl moosi.
#000003
soovi korral sidrunimahla ja tüümianilehti
#000004
Koori sibulad, lõika pikuti pooleks ja seejärel õhukesteks viiludeks. Vala potipõhja sorts õli, tõsta potti sibulad ja suhkur ning hauta tasasel tulel, aeg-ajalt segades 20-30 minutit, kuni sibul on pehmenenud. Lisa palsamiäädikas ja sool ning hauta ja sega veel, kuni sibul on täiesti pehme ja kogu vedelik aurustunud. See võib võtta kuni tund aega. Maitse ja lisa hautamise käigus soovi korral sidrunimahla ja tüümianit. Pane purki ja säilita jahedas.
#000005
Ühtekokku tegin ajakirja jaoks 6 erinevat suupärast kingitust. On nii tulist, magusat kui seespidiselt soojendavat – vutt-vutt läbi hangede ajakirja tooma! :)
#000006
Spargel: selle aasta saak + retseptid
#000009
Toidufoto ja retsept – pulgapirukad
#000010
Ijus mamm (loe: ilus mamm)
#000011
Seespidine pai – muhvin kirsside ja šokolaadiga
#000013